Për pacientët e zemrës një aparaturë që kuron pa nevojën e operacionit
Të rejat e fundit për paisjen që rregullon pulsin dhe për përdorimin e robotëve në ndërhyrjet kirurgjikale
Kur muskuli i zemrës nuk furnizohet me gjak të mjaftueshëm, shkaktare janë zakonisht një ose më shumë arterie të bllokuara të zemrës. Nëse nuk mjekohet, kjo mund shkaktojë infarkt. Mënyra e mjekimit mund të jetë nga ilaçet deri tek kirurgjia. Por tani ka një teknologji të re EECP, një aparat një rregullon pulsin nga jashtë dhe që mund të përdoret së bashku me llojet e tjera të mjekimit. Kjo lloj aparature është si mbështjellëse që fryhet fillimish në kyçet e këmbëve, pastaj tek kofshët dhe pastaj në të ndenjura kur zemra është duke pushuar. Kjo copë mbështjellëse shfryhet para se zemra të mblidhet dhe bën që të ulë rezistencën në aortë ku zemra duhet ta shpërndajë gjakun. Shtimi i rrjedhës së gjakut në zemër siguron sasinë e oksigjenit për të cilën ka nevojë zemra. Procedura shkakton gjithashtu prodhimin e disa hormoneve natyrore që stimulojnë rritjen e enëve të gjakut dhe zgjerimin e tyre në mënyrë që në muskulin e zemrës të rrjedhë më shumë gjak. Pacientët i nënshtrohen procedurës për një orë në ditë për shtatë javë rresht nga një orë çdo ditë. Pjesa më e madhe e tyre u kthehen jetës aktive dhe shumë prej tyre i ndiejnë rezultatet para përfundimit të procedurës. Kardiologu amerikan Jay Chappell thotë se pacientët e tij përmirësohen shumë pas kësaj procedure. Po rreziqet? Studimet rreth kësaj procedurë vazhdojnë ende, por deri tani, kjo terapi është mjaft e sukseshme. Gjithnjë e më shumë spitale në mbarë Shtetet e Bashkuara po përdorin robotët për të ndihmuar në operacione. Një spital në shtetin veriperendimor të Washingtonit por përdor tani robotët për kirurgjinë gjenekologjike. Operacioni është një përvojë që shkakton ankth tek pacientët. Ndihma e një roboti në operacion mund ta shtojë edhe më shumë frikën e pacientit – veçanërisht tani që robotët lejohen të kryejnë rol në detyrën delikate të operacioneve gjinekologjike. Por specialistët thonë se operacioni robotik është i sigurtë. Krahu robotik ka rreze më të gjerë veprimi sesa dora e njeriut dhe mund të shkojë aty ku kjo e fundit nuk mundet. Kirurgjia robotike krijon mundësinë e prerjeve të vogla kështu që edhe plagët janë të vogla. Pacientët nuk kanë pse të shqetësohen pasi mjekët kanë gjithçka nën kontroll. Roboti është thjesht një ndihmës për kirurgun John Lenihan. Betsy McGuire-Robinson sapo ka kryer një operacion robotik dhe nuk është e shqetësuar. Ka shpresa se një ditë kirurgjia robotike do të përpunohet aq sa të mund të hyjë edhe në operacionet e trurit.